Onnie glo ontvoer, verkrag | Maroela Media
'n Onderwyseres van Limpopo is glo deur 'n groep mans ontvoer en herhaaldelik verkrag voor hulle haar in 'n veld gelos het.
Kol. Moatshe Ngoepe, woordvoerder van die polisie, het gesê die groep verdagtes het Vrydagaand by die onderwyseres van 'n hoërskool naby Marken buite Lephalale (Ellisras) se huis ingebreek. Hulle het haar vasgebind en haar in haar motor se kattebak gelaai en weggery.
Die polisie is van die voorval in kennis gestel en het onmiddellik na die 28-jarige onderwyseres begin soek. Sy is later in 'n veld langs die Bakenberg-pad buite Mokopane (Potgietersrus) gevind. Sy is onmiddellik vir behandeling na 'n hospitaal geneem.
Volgens Ngoepe het 'n voorlopige ondersoek aan die lig gebring dat twee van die verdagtes glo aan die onderwyseres bekend is aangesien sy glo vroeër vir hulle klas gegee het en hulle in dieselfde omgewing woon.
Ngoepe het gesê die verdagtes het die vrou om die beurt verkrag voor hulle haar steeds vasgemaak in die veld agtergelaat het en met haar blou Volkswagen Polo op die vlug geslaan het.
Die polisie ondersoek sake van huisbraak, ontvoering en verkragting.
In die nuus Limpopo SAPD
Nóg 'n hospitaal deur boewe geteiken
Gelukkig lewe sy nog. Hoop hulle vang haar aanvallers. Sy moet 'n siviele saak teen die regering maak vir die toestande waarin ons land verkeer.
Niémand is 'gelukkig' om te leef nie…… dit moes nooit gebeur het nie. 'Gelukkig' is relatief om gelukkig te wees….nie gelukkig wees omdat jy verkrag is nie.
Die kriminele ellement is buite beheer!!!
100%+ korrek LIDA. Dit moes doodeenvoudig NIE gebeur het!!! Die verwydering van dit wat pla en lewenslange tronkstraf is wat moet gebeur. Natuurlik eensame opsluiting met 'n deur wat toegesweis is. Velkleur is baie sensitief by hierdie gebeure maar maak wel sin by SASOL en Discovery.
Gelukkig is 'n vloekwoord. Ongelukkig is dye kriminele nie gekastreer nie. Hulle moes die wette toegepas het van Tsjeggoslavie in die 1900. As jy iemand verkrag of ontvoer en hulle vang jou dan raak jy gekastreer op dieselfde dag wat jy gevang word.